یار آغلادی من آغلادیم
یارین بویون قوجاقلادیم، یار آغلادی من آغلادیم
ییغیشدی قونشولار بوتون جار آغلادی من آغلادیم
باشیندا قار قالان داغا، دانیشدیم آیرِيليق سؤزون
بیر آه چکیب باشینداکی قار آغلادی من آغلادیم
طارمدا نار آغاجلاری منی گؤروب دانیشدیلار
بویومو زیتون اوخشادی نار آغلادی من آغلادیم
اؤرک سؤزون دئدیم تارا سیملر اولدو پارا- پارا
یاواش- یاواش سیزیلدادی تار آغلادی من آغلادیم
دئدیم کی حاق منیم کیدیر باشیمی جکدیلر دارا
طناب کسنده بوینومو دار آغلادی من آغلادیم
ایلیگه اسدی بیر خزان تالاندی گوللریم منیم
خبر چاتینجا بولبوله خار آغلادی من آغلادیم
«جعفریم» بویوم بالا غم سینمده قاقا- قالا
یار جانیمی آلا آلا یار آغلادی من آغلادیم.
استاد هوشنگ جعفری
Filed under: تورکی شعرلر Türkcə şeirlər | Tagged: هوشنگ جعفری,یار آغلادی من آغلادیم,تورکی شعر |
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab pes_Arab azb_Arab pes_Arab pes_Arab